


Z A P I S N I K
2. sjednice Vijeća MO “Nadbiskup Antun Bauer“
održane dana 7. srpnja 2021. g. s početkom u 18.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Ante Barišić, Marina Bauer, Bojana Ivanišević, Zlatan Krajina i Goranka Tropčić Zekan.
Predsjednica Vijeća MO pozdravlja sve prisutne i konstatira da je nazočno  svih pet članova/ica Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda gđa. Tropčić Zekan predlaže usvajanje zapisnika 1. konstituirajuće sjednice Vijeća te otvara raspravu o istom.
Vijeće, bez rasprave, jednoglasno usvaja zapisnik 1. sjednice Vijeća MO.
Predsjednica Vijeća otvara raspravu o predloženom Dnevnom redu 2. sjednice Vijeća MO.
Vijeća jednoglasno, bez rasprave, donosi sljedeći

                                                                 DNEVNI  RED
1. Polaganje prisege članice Vijeća Bojane Ivanišević
2. Uređenje zelenih površina – donošenje zaključka
3. Prometna problematika – donošenje zaključka
4. Stanje prostora MO – donošenje zaključka
5. Pitanja i prijedlozi

Ad. 1. Polaganje prisege članice Vijeća Bojane Ivanišević

Članica Vijeća Bojana Ivanišević dala je prisegu. Potpisana prisega je priložena.

Ad. 2. Uređenje zelenih površina – donošenje zaključka

Članovi Vijeća uočili su da tijekom ljetnog perioda i povišenih temperatura građani zalijevaju zelene površine na području MO, pogotovo na području parka u Martićevoj. Mlada stabla su suha. Raslinje je potrebno redovito obrezivati. Tražimo Zrinjevac da pojača rad na području MO.

Kod k.b. Martićeva 31a kod ruža uz zgradu iznesena je šuta. Potrebno je sanirati štetu.

Ad. 3. Prometna problematika  - donošenje zaključka

Članovi Vijeća traže nadležni gradski Ured postavljanje uspornika motornog prometa na pješačkom prijelazu u Bauerovoj kod k.b. 21. Vozila se redovito kreću neprimjereno velikom brzinom u obje prometne trake, pri tom zaobilazeći pješake na pješačkom prijelazu, svakodnevno dovodeći živote ljudi u veliku opasnost. 

Zbog pojačanog pješačkog prometa i dominantno pješačkog korištenja prostora u tzv. Maloj Martićevoj, kod Bauerove k.b. 10, gdje se kreće velik broj korisnika parka (djece, starijih osoba) i kafića, tražimo zatvaranje za promet iste, osim za hitna i dostavna vozila te vozila stanara.

Ad. 4. Stanje prostora MO – donošenje zaključka

Prostor MO je zapušten, nečist, ima ostavljenog smeća, oštećen od potresa. Tražimo održavanje. 

Ad. 5. Pitanja i prijedlozi

Članovi Vijeća MO raspravljali su o poboljšanju komunikacije s građanima. Oglašavat ćemo održavanje sjednica na oglasnoj ploči MO i letcima. Gradske službe molimo kontakt e-mail adrese predstavnika stanara. 

Sjednica je završila u 19.45 sati.

Zapisnik vodio: Zlatan Krajina


KLASA:  026-02/21-002/1132
URBROJ: 251-06-11-110-21-2
Zagreb, 7. srpnja 2021.                                                                            

Predsjednica
MO „Nadbiskup Antun Bauer“

Goranka Tropčić Zekan, v.r.

